以西結書

《以西結書》係《舊約聖經》嘅大先知書，裏面有好多異象同使徒約翰所寫嘅《啟示錄》有好多類似嘅地方。

簡介
作者：以西結
日期：公元前570年
地點：巴比倫

先知以西結喺公元前586年耶路撒冷陷落前後住喺巴比倫過流亡嘅生活，佢嘅信息係針對流亡到巴比倫同留喺耶路撒冷嘅人民發嘅。

以西結書內容分為六部分：
上帝選召以西結做先知。
警告人關於上帝嘅審判同耶路撒冷嘅城毁。
預言迫害同誘惑上帝子民嘅國將受懲罰。
安慰耶路撒冷淪陷後嘅以色列人，並預言有光明嘅前途。
預言歌革嘅滅亡。
以西結對復國同重建聖殿嘅遠象。

以西結係一個有堅定信心同豐富想像力嘅人。佢好多深遠嘅見解都藉異象表達，佢嘅信息往往由象徵性嘅行動顯示出來。以西結重視內心同靈性上嘅更新，強調每個人應該對自己嘅罪負責，同時宣佈佢對復興國家抱嘅希望。佢肩負祭司同先知嘅雙重職務，所以特別關心聖殿同聖潔嘅事。

提要
 以西結蒙召
 預言耶路撒冷嘅災難
 上帝審判列國
 上帝對佢子民嘅應許
 預言歌革嘅滅亡
 對將來聖殿同埋故土嘅遠象

聖經
大先知書
基督教
天主教